recursal/SuperWikiNEXT-32B huggingface dataset:
இராம் லால் தாகூர், (Ram Lal Thakur) இந்தியாவின் இமாச்சலப் பிரதேச மாநிலத்தைச் சேர்ந்த இந்திய தேசிய காங்கிரசு அரசியல்வாதியாவார். இமாச்சலப் பிரதேசத்தின் சிறீ நைனா தேவிச்சி சட்டமன்றத் தொகுதியின் சட்டமன்ற உறுப்பினராகவும் உள்ளார்.

ஆரம்பகால வாழ்க்கை மற்றும் கல்வி
-------------------------------

1951 ஆம் ஆண்டு சூன் மாதம் 7 ஆம் தேதியன்று அன்று பிலாசுபூர் மாவட்டத்தில் உள்ள கியால் கிராமத்தில் இவர் பிறந்தார். சட்டப் படிப்பிலும் இளங்கலையிலும். பட்டங்கள் பெற்றுள்ளார். பணியாளர் மேலாண்மை மற்றும் தொழிலாளர் நலனில் முதுகலை பட்டயங்கள் பெற்றார்.  சட்டப் பாடத்திலான இளநிலை படிப்பை சிம்லாவிலுள்ள இமாச்சலப் பிரதேச பல்கலைக்கழகத்தில் படித்தார். கமலேசு தாகூரை திருமணம் செய்து கொண்டார்.

தொழில் வாழ்க்கை
---------------

இராம்லால் ஒரு விளையாட்டு வீரராக இருந்தார் தேசிய அளவில் ஆறு முறை கபடியில் மாநிலத்தை இமாச்சலப் பிரதேச மாநிலத்தைப் பிரதிநிதித்துவப்படுத்தினார், மூன்று முறை அணியின் தலைவராக இவர் இருந்தார். இமாச்சலப் பிரதேச பல்கலைக்கழக விளையாட்டு மன்ற உறுப்பினராகவும், இமாச்சலப் பிரதேச பல்கலைக்கழகத்தின் மத்திய மாணவர் சங்கத்தின் பொதுச் செயலாளராகவும் இருந்தார். குடியரசு தின அணிவகுப்பின் போது *அகில இந்திய அளவில்* சிறந்த தேசிய மாணவர் படை வீரராகவும், 1971 ஆம் ஆண்டில் பஞ்சாப், அரியானா, சண்டிகர் மற்றும் இமாச்சலப் பிரதேசத்தைச் சேர்ந்த சிறந்த தேசிய மாணவர்படை வீரராகவும் ஆனார். 1978 ஆம் ஆண்டு முதல் 1982 ஆம் ஆண்டு வரை பிலாசுபூரில் இளைஞர் காங்கிரசு கட்சியின் தலைவராக இருந்தார். 1978 ஆம் ஆண்டில் காங்கிரசு கட்சியின் ஜெயில் பரோ அந்தோலன் இயக்கத்தின் போது கைது செய்யப்பட்டார். அகில இந்திய காங்கிரசு குழுவின் உறுப்பினராக உள்ளார்.

முதலில் 1985 ஆம் ஆண்டில் இமாச்சலப் பிரதேச மாநில சட்டப்பேரவைக்குத் தேர்ந்தெடுக்கப்பட்டார், மேலும் 1993,1998 மற்றும் 2003 ஆம் ஆண்டுகளில் மீண்டும் தேர்ந்தெடுக்கப்பட்டார். 1994 ஆம் ஆண்டு முதல் 1995 ஆம் ஆண்டு வரை பொதுத்துறை நிறுவனங்களுக்கானக் குழுவின் தலைவராக இருந்தார். 1985 ஆம் ஆண்டு முதல் 1990 ஆம் ஆண்டு வரை சட்டம், இளைஞர் சேவைகள் மற்றும் விளையாட்டு, ஆயுர்வேதம் மற்றும் உள்ளாட்சி அமைப்புகளுக்கான இணை அமைச்சராக இருந்தார். 1996 ஆம் ஆண்டு முதல் 1998 ஆம் ஆண்டு வரை சுகாதார அமைச்சராகவும் இருந்தார். 2003 ஆம் ஆண்டு மார்ச் முதல் தொழில்துறை, தகவல் தொழில்நுட்பம் மற்றும் இளைஞர் சேவைகள் மற்றும் விளையாட்டுத் துறை அமைச்சராகப் பணியாற்றி வருகிறார்.

மேற்கோள்கள்
-----------

1. ↑  "Sri Naina Deviji Assembly Constituency Election Result". *resultuniversity.com*. பார்க்கப்பட்ட நாள் 21 August 2022.
2. ↑  "Ram Lal Thakur(Indian National Congress(INC)):Constituency- HAMIRPUR(HIMACHAL PRADESH) - Affidavit Information of Candidate". *myneta.info*. பார்க்கப்பட்ட நாள் 2 November 2021.
3. ↑  "Hon'ble Member Legislative Assembly". *hpvidhansabha.nic.in*. பார்க்கப்பட்ட நாள் 21 August 2022.
4. ↑  Official Profile of Ram Lal thakur @ hpvidhansabha.nic.in பரணிடப்பட்டது 9 சூலை 2006 at the வந்தவழி இயந்திரம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Humerana|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கேவோ வாங் தவளை** (*Humerana miopus-கியூமெரானா மியோபசு*) அல்லது மூக்கோடு தவளை என்றும் அழைக்கப்படும் தவளை கியூமெரானா பேரினத்தில் 1918-இல் அடையாளம் காணப்பட்ட ஒரு தவளை சிற்றினம் ஆகும். இந்த சிற்றினம் தெற்கு தாய்லாந்து மற்றும் தீபகற்ப மலேசியாவில் காணப்படுகிறது. இது உள்நாட்டில் பொதுவானது.

இதன் முதுகுப்பகுதி சாம்பல்-பழுப்பு நிறத்திலிருந்து ஆரஞ்சு-சிவப்பு நிறமாகக் காணப்படும். பின்புறத்தில் மூலைவிட்ட கோடுகள் கருப்பு நிறத்திலும், மேல் உதடு வெள்ளை நிறத்திலும் முன் மற்றும் பின் கரங்கள் அடர் குறுக்கு-பட்டையுடன், தொடையின் பின்புறம் பளிங்கு கருப்பு மற்றும் சாம்பல் நிறத்தில் காணப்படும்.

மேற்கோள்கள்
-----------

1. 1 2  IUCN SSC Amphibian Specialist Group (2014). "*Humerana miopus*". *IUCN Red List of Threatened Species* **2014**: e.T58667A54777774. doi:10.2305/IUCN.UK.2014-3.RLTS.T58667A54777774.en.. பார்த்த நாள்: 13 November 2021.
2. ↑  Frost, Darrel R. (2013). "*Humerana miopus* (Boulenger, 1918)". *Amphibian Species of the World 5.6, an Online Reference*. American Museum of Natural History. பார்க்கப்பட்ட நாள் 31 March 2013.

வெளி இணைப்புகள்
---------------

* Amphibian and Reptiles of Peninsular Malaysia - *Humerana miopus*

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3022241
* விக்கியினங்கள்: Humerana miopus
* AmphibiaWeb: 5100
* ASW: Humerana-miopus
* EoL: 331175
* GBIF: 2426847
* iNaturalist: 65543
* ITIS: 774990
* IUCN: 58667
* என்.சி.பி.ஐ: 310670

 |
**அலெக்சாண்டர் மிகைலொவிச் துபியான்சுகி** (*Alexander Dubyanskiy*, உருசியம்: Алекса́ндр Миха́йлович Дубя́нский, ஏப்ரல் 27, 1941 - நவம்பர் 18, 2020) என்பவர் உருசியத் தமிழ்ப் பேராசிரியராவர். இவர் உருசியாவில் மொசுகோ அரசுப் பல்கலைக்கழகத்தின் தமிழ் இலக்கியப் பேராசிரியரும் ஆவார். அத்துடன் தமிழ் மொழி மீது மிகுந்த பற்றுக்கொண்ட இவர், தமிழ் மொழியை சரளமாக பேசவும் கூடியவர்.

தமிழ்ப் பணி
-----------

மொசுகோ அரசுப் பல்கலைக்கழகத்தில் தமிழ் மற்றும் இந்திய இலக்கியப் பேராசிரியராக பணி புரிந்து வந்த இவர், உலகின் பல்வேறு நாடுகளுக்கும் பயணித்து தமிழ் மொழி சார்ந்த நிகழ்வுகளில் பங்கேற்று தமிழ் மொழியின் சிறப்புகளை உரையாடி வந்வர்களில் ஒருவராவார். குறிப்பாக மேல்நாட்டு மொழியாய்வாளர்களிடையே தமிழ் மொழியின் இலக்கியப் பயன்பாட்டிற்கும், பேச்சு வழக்கிற்கும் இடையில் இருக்கும் வேறுபாடுகளை எடுத்தியம்பியதுடன், தமிழ்நாட்டு பேச்சு தமிழில் உரையாடவும் கூடியவராக இருந்தார்.

பழந்தமிழர் ஆய்வு
----------------

பழந்தமிழர் கவிதைகள் குறித்து 1970ல், Situation of separation in Old tamil poetry (Mullai theme) என்ற தலைப்பில் ஆய்வு நடத்தி, முனைவர் பட்டம் பெற்றார். இதற்கு ஆய்வு வழிகாட்டியாக செயல்பட்டவர் முனைவர் யூலியா அலிகாநோவா. தொடர்ந்து நடத்திய ஆய்வுகள் தொகுக்கப்பட்டு ரஷ்ய மொழியில் நுாலாக, 1989ல் வெளியிடப்பட்டது. பின் இது Ritual and Mythological Source of Early Tamil Poetry என்ற தலைப்பில் ஆங்கிலத்தில் நுாலாக்கம் பெற்றது. தமிழ் மொழியில், திணைக்கொள்கை உருவாக்கமும் சடங்கியல் தொன்மவியல் மூலகங்களும் <ref>[ISBN:978 - 81 - 2344 - 599 - 1]<ref>என்ற தலைப்பில் புத்தகமாக ஜனவரி 2024ல் வெளியிடப்பட்டுள்ளது. புதுடில்லி ஜவஹர்லால் நேரு பல்கலைக்கழக முனைவர் பட்ட ஆய்வாளர் பு.கமலக்கண்ணன் மொழியாக்கம் செய்துள்ளார்.

மேற்கோள்கள்
-----------

1. ↑  Скончался Александр Михайлович Дубянский பரணிடப்பட்டது 2020-11-18 at the வந்தவழி இயந்திரம், மாஸ்கோ அரசுப் பல்கலைக்கழகம்
2. ↑  "Tolkappiyam is not dependent on Sanskrit sources: Tamil scholar". Archived from the original on 2010-08-20. பார்க்கப்பட்ட நாள் 2012-12-17.
3. ↑  "Prof Dubyanskiy is currently teaching Tamil and Indian literature in the Moscow State University". Archived from the original on 2008-09-28. பார்க்கப்பட்ட நாள் 2012-12-17.
4. ↑  Dr Dubyanskiy Alexander speech in Tamil
**2020 கோடைகால ஒலிம்பிக்கு போட்டியில் சதுரங்கம்** (*Chess at the 2000 Summer Olympics*) ஓர் அதிகாரப்பூர்வமற்ற கண்காட்சி விளையாட்டாக இடம்பெற்றது. 2020 ஆம் ஆண்டு சிட்னி ஒலிம்பிக்கு கிராமத்தில் நடைபெற்ற கோடைகால ஒலிம்பிக்கு போட்டியில் சதுரங்க விளையாட்டு சேர்க்கப்பட்டது. இக்கண்காட்சிப் போட்டிகளில் இந்தியாவின் விசுவநாதன் ஆனந்தும் எசுப்பானியாவின் அலெக்சி சிரோவும் இரண்டு ஆட்டங்களில் விளையாடினார். இரண்டு போட்டிகளையும் பன்னாட்டு ஒலிம்பிக் குழு மேற்பார்வையிட்டது. போட்டிகள் விரைவு சதுரங்கப் போட்டி வடிவத்தில் நடத்தப்பட்டன. ஒவ்வொரு வீரருக்கும் மொத்தம் 30 நிமிடங்கள் விளையாடும் நேரம் அனுமதிக்கப்பட்டது. இரண்டு ஆட்டங்களும் சமநிலையில் முடிந்தன.

பன்னாட்டு சதுரங்கக் கூட்டமைப்பு 1999 ஆம் ஆண்டு பன்னாட்டு ஒலிம்பிக் குழுவால் அங்கீகரிக்கப்பட்டது. 2000 ஆம் ஆண்டுக்கு முன்னரோ அல்லது அதற்குப் பின்னரோ ஒலிம்பிக் போட்டிகளில் சதுரங்கம் இடம்பெறவில்லை. இருப்பினும் இது பன்னாட்டு ஒலிம்பிக் குழுவால் நடத்தப்படும் 2023 ஒலிம்பிக் விளையாட்டு வாரத்தில் சேர்க்கப்பட்டது.

மேற்கோள்கள்
-----------

1. ↑  "GRANDMASTERS EXHIBIT SKILLS AT THE OLYMPICS". *Sun Sentinel*. 2000-10-01. பார்க்கப்பட்ட நாள் 2024-04-15.
2. ↑  "Chess masters campaign for Olympic inclusion". *BBC News*. 2000-09-27. பார்க்கப்பட்ட நாள் 2024-04-15.
3. ↑  Berry, Jonathan (2000-09-30). "CHESS". *The Globe and Mail*. பார்க்கப்பட்ட நாள் 2024-04-15.
4. ↑  Zaccardi, Nick (2015-04-29). "Chess official: We'll use pieces made of ice to get into Winter Olympics". *NBC Sports*. பார்க்கப்பட்ட நாள் 2024-04-15.
5. ↑  Barker, Philip (2023-07-30). "Chess to target cultural programme at Los Angeles 2028 Olympics". *insidethegames.biz*. பார்க்கப்பட்ட நாள் 2024-04-15.
**நடுவட்டம்**  என்பது இந்தியாவின் கேரளத்தின், மலப்புரம் மாவட்டத்தில் உள்ள ஒரு மக்கள் தொகை கணக்கெடுப்பு ஊர் ஆகும். கேவென்டர்ஸ் ஆர்ட்ஸ் மற்றும் ஸ்போர்ட்ஸ் கிளப் என்பது நடுவட்டத்தில் உள்ள ஒரு பிரபலமான சங்கம் ஆகும்.

மக்கள்தொகை
----------

2001[update] இந்திய மக்கள் தொகை கணக்கெடுப்பின்படி, நடுவட்டத்தின் மொத்த மக்கள் தொகை 18891 ஆகும். இதில் ஆண்களின் எண்ணிக்கை 9049 என்றும், பெண்களின் எண்ணிக்கை 9842 என்றும் உள்ளது.

போக்குவரத்து
------------

நடுவட்டம் கிராமமானது குட்டிப்புரம் வழியாக இந்தியாவின் பிற பகுதிகளுடன் இணைகப்பட்டுள்ளது. தேசிய நெடுஞ்சாலை எண் 66 எடப்பாள் வழியாக செல்கிறது. இச்சாலையானது வடக்கில் கோவா மறும் மும்பை ஆகியவற்றை இணைக்கிறது. தெற்கில் கொச்சின் மற்றும் திருவனந்தபுரம் ஆகியவற்றை இணைக்கிறது. தேசிய நெடுஞ்சாலை எண் 966 பாலக்காடு மற்றும் கோயம்புத்தூர் ஆகியவற்றை இணைகிறது அருகிலுள்ள வானூர்தி நிலையம் கோழிக்கோடில். அருகிலுள்ள தொடருந்து நிலையம் குட்டிப்புரம் த்தில் உள்ளது

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India. பார்க்கப்பட்ட நாள் 2008-12-10.
**யாரிவ் கிதியோன் லெவின்** (Yariv Gideon Levin, பிறப்பு:22 சூன் 1969) ஒரு இஸ்ரேலிய வழக்கறிஞரும் அரசியல்வாதியும் ஆவார். இவர் துணைப் பிரதமராகவும் நீதித்துறை அமைச்சராகவும் பணியாற்றுகிறார். இவர் டிசம்பர் 2022 இல் நெசட்டின் சபாநாயகராகப் பணியாற்றினார், இதற்கு முன்பு 2020 முதல் 2021 வரை அந்தப் பாத்திரத்தை வகித்தார். தற்போது லிக்குட் நெசெட் உறுப்பினராகப் பணியாற்றுகிறார், இதற்கு முன்பு உள்நாட்டு பாதுகாப்பு அமைச்சர், சுற்றுலா அமைச்சர் மற்றும் அலியா மற்றும் ஒருங்கிணைப்பு அமைச்சர் ஆகிய பதவிகளை வகித்துள்ளார்.

வாழ்க்கை வரலாறு
---------------

லெவின் ஜெருசலேமில் கெயில் மற்றும் மொழியியலுக்கான இஸ்ரேல் பரிசு பெற்ற ஆர்யே லெவின் ஆகியோருக்கு பிறந்தார். அவரது தாயின் மாமா எலியாஹு லங்கின், *அல்டலேனா* கப்பலின் தளபதியாகவும், ஹெரூட் பிரதிநிதித்துவப்படுத்தும் முதல் நெசட்டின் உறுப்பினராகவும் இருந்தார், அதே நேரத்தில் மெனாச்செம் பெகின் லெவின் விருத்தசேதன விழாவில் சாண்டக்காக இருந்தார்.

லெவின் ஜெருசலேமில் உள்ள போயர் உயர்நிலைப் பள்ளியில் படித்தார். தனது தேசிய சேவையின் போது, அவர் அரபு மொழி இசுரேலிய பாதுகாப்புப் படைகளின் புலனாய்வுப் படையில் சேர்ந்தார், பின்னர் அரபு மொழிபெயர்ப்புப் பாடத்தின் தளபதியாக பணியாற்றினார். 1995 ஆம் ஆண்டில் அரபு, ஆங்கிலம் மற்றும் ஹீப்ரு மொழிகளுக்கு இடையில் மொழிபெயர்க்கப்பட்ட பொருளாதார சொற்களின் அகராதியை அவர் வெளியிட்டார்.  []

லெவின் ஹீப்ரு பல்கலைக்கழகத்தில் சட்டத்தில் இளங்கலைப் பட்டம் பெற்றார், மேலும் குடிமையியல்-வணிக சட்டத் துறையில் வழக்கறிஞராகப் பணியாற்றினார். இவர் முன்னாள் நெசெட் உறுப்பினர் யாக்கோவ் ஷாமாயின் மகள் யிஃபாதை மணந்தார். இத்தம்பதியினருக்கு மூன்று குழந்தைகள் உள்ளனர்.

### அரசியல் நடவடிக்கைகள்

ஜெருசலேமின் ஹீப்ரு பல்கலைக்கழகத்தில் லிக்குட்டின் மாணவர் பிரிவில் லெவின் தனது பொது வாழ்வு நடவடிக்கைகளைத் தொடங்கினார், அங்கு அவர் செய்தித் தொடர்பாளராகவும் பின்னர் பிரிவின் துணைத் தலைவராகவும் பணியாற்றினார். 1997 ஆம் ஆண்டில், மோடி லிக்குட் கிளையை நிறுவிய குழுவிற்கு தலைமை தாங்கினார், 2003 ஆம் ஆண்டில், அவர் கிளையின் தலைவராக நியமிக்கப்பட்டார். இந்தத் திட்டம் குறித்த லிக்குட் உறுப்பினர்களின் கண்காணிப்புக் குழுவில் காசாவிலிருந்து பணிநீக்கம் செய்வதற்கான திட்டத்திற்கு எதிரான எதிர்ப்பையும் அவர் பிரதிநிதித்துவப்படுத்தினார், மேலும் பல்வேறு சட்ட நடவடிக்கைகளில் இந்தத் திட்டத்தை எதிர்த்த நெசெட் உறுப்பினர்களைப் பிரதிநிதித்துவப்படுத்தினர்.

2006இல் லிக்குட் தலைவர் பெஞ்சமின் நெதன்யாகு, அரசாங்கத்திற்கும் அதன் அப்போதைய பிரதம மந்திரி எஹுத் ஒல்மெர்ட் எதிரான லிக்குட்டின் எதிர்ப்புப் பணிகளை ஒருங்கிணைப்பதற்காக அரசாங்க அதிகாரிகளை மேற்பார்வையிடுவதற்கான லிக்குட் குழுவின் தலைவராக லெவினை நியமித்தார். பிரதமருக்கு எதிராக லெவின் உச்ச நீதிமன்றத்தில் மேல்முறையீடு செய்தார், இதன் விளைவாக இந்த பதவி இல்லாத நீண்ட காலத்திற்குப் பிறகு சமூக நலத்துறை அமைச்சர் நியமிக்கப்பட்டார்.

மேற்கோள்கள்
-----------

1. ↑  "חבר הכנסת יריב לוין". *Knesset* (in ஹீப்ரூ). பார்க்கப்பட்ட நாள் 2023-01-12.
2. ↑  Keller-Lynn, Carrie. "Yariv Levin elected 'temporary' Knesset speaker, will facilitate crucial bills". *www.timesofisrael.com* (in அமெரிக்க ஆங்கிலம்). பார்க்கப்பட்ட நாள் 2022-12-13.
3. ↑  Aryeh Levin, father of Justice Minister Yariv Levin dies at 85 The Times of Israel
4. 1 2  Yariv Levin MK Likud
**வியத்தகு இந்தியா** எனும் நூல் இலங்கையைச் சேர்ந்த செ. வேலாயுதபிள்ளை, மகேசுவரி பாலகிருட்டினன் என்பவர்களினால் மொழிபெயர்ப்புச் செய்யப்பட்டு இலங்கை அரசினால் 1963 ஆம் ஆண்டில் வெளியிடப்பட்ட நூலாகும். இது இலண்டன் பல்கலைக் கழகத்தில் இந்திய வரலாற்றுப் போதனாசிரியராகக் கடமையாற்றிய ஏ. எல். பசாம் என்பவரது *தி வொண்டர் தட் வாஸ் இந்தியா* எனும் நூலின் மொழிபெயர்ப்பாக அமைகின்றது. இலண்டனிலுள்ள சிட்சுவிக்கு, யாக்சன் கம்பெனியாரின் இசைவுபெற்று இலங்கை அரசாங்கத்தின் முயற்சியினால் மேற்கொள்ளப்பட்ட மொழிபெயர்ப்பு முயற்சியாக அமைகின்றது. அதன் வழியில் இலங்கை கல்வி வெளியீட்டுத் திணைக்களத்திற்காக சிசாரா பிரின்ட்வே நிறுவனத்தினால் அச்சிடப்பட்டதாகும். நூலில் கி.பி 662 இல் சிரியா நாட்டு வானியலறிஞரும் துறவியுமான செவரசு செபோத்து என்பவர் எழுதிய பண்டைய இந்துக்கள் பற்றிய குறிப்பு முன்னுரை பகுதியில் அமைந்துள்ளது.

மொத்தம் 722 பக்கங்களை கொண்டதாக விளங்கும் நுலில், 10 அதிகாரங்களும் 12 பின்னிணைப்புகளும் காணப்படுகின்றன. விளக்கப்பட அட்டவணை, கோட்டுவரைதல்கள், நாட்டுப் படங்கள், முகமதியருக்கு முற்பட்ட இந்தியாவின் காலவரன்முறை என்பன அறிமுக விடயங்களாகவும் அமைகின்றன.

பண்டைய இந்தியா, அதன் பண்பாடு, அரசு, சமூகம், வரலாறு, அன்றாட வாழ்க்கை, சமயம், கலைகள், மொழியும் இலக்கியமும் எனும் பிரிவுகளில் நூலின் பாதை செல்கின்றது. அண்டவியலும் புவியியலும், வானியல், பஞ்சாங்கம், கணிதவியல், பௌதீகவியலும் இரசாயனவியலும், யாப்பு, நெடுங்கணக்கும் அதன் ஒலிப்பு முறையும் முதலான இந்துக்களின் அறிவியற் புலமை பற்றியதாக பின்னிணைப்பு அமைகின்றது.

நூலின் முதல் 413 பக்கங்களும் திரு. செ. வேலாயுதபிள்ளை அவர்களின் மொழிபெயர்ப்பாகவும், எஞ்சியவை திருமதி மகேசுவரி பாலகிருட்டினன் அவர்களின் மொழிபெயர்ப்பாகவும் அமைகின்றன.

மேலும் பார்க்க
--------------

* தி வொண்டர் தட் வாஸ் இந்தியா

தளத்தில்  
வியத்தகு இந்தியா (நூல்)
 ***நூல்*** உள்ளது.
**கங்கனா அமர்தீப் ரனாவத்** (*Kangana Ranaut*, பிறப்பு 23 மார்ச் 1987) என்பவர் ஒரு இந்திய நடிகையும், திரைப்பட தயாரிப்பாளரும் ஆவார், இவர் முதன்மையாக இந்தி திரைப்ப்படங்களில் பணிபுரிகிறார். நான்கு தேசிய திரைப்பட விருதுகள், ஐந்து பிலிம்பேர் விருதுகள் உட்பட பல விருதுகளைப் பெற்றவர், *ஃபோர்ப்ஸ் இந்தியாவின்* 100 பட்டியலில் ஆறு முறை இடம்பெற்றுள்ளார். 2020 ஆம் ஆண்டில், இந்திய அரசாங்கம் இவருக்கு இந்திய நாட்டின் நான்காவது மிக உயர்ந்த விருதான பத்மசிறீ விருது வழங்கி கௌரவித்தது.

2020 ஆம் ஆண்டில், ரனாவத் தனது சொந்த தயாரிப்பு நிறுவனமான மணிகர்னிகா பிலிம்சைத் தொடங்கினார், இதன் கீழ் இவர் இயக்குநராகவும் தயாரிப்பாளராகவும் பணியாற்றுகிறார். இவர் சிறந்த உடைகளை அணியக்கூடிய பிரபலங்களில் ஒருவராக ஊடகங்களால் கருதப்படுகிறார், வெளிப்படையாக பேசக்கூடியவர் என்று அறியப்படுகிறார். வலதுசாரி சித்தாந்தங்களுடன் இணைந்து, பாரதிய ஜனதா கட்சியை ஆதரித்து வருகிறார். வரவிருக்கும் 2024 இந்திய பொதுத் தேர்தலில் பாஜக வேட்பாளராக இமாச்சலப் பிரதேசத்தின் மண்டி மக்களவைத் தொகுதியில் போட்டியிடுகிறார்.

மேற்கோள்கள்
-----------

1. ↑  "நடிகை கங்கனா ரனாவத் முதல் மேனகா காந்தி வரை..! - பாஜகவின் 5-ம் கட்ட வேட்பாளர் பட்டியல் ஒரு பார்வை". *விகடன்*. 2024-03-25. பார்க்கப்பட்ட நாள் 2024-04-08.

வெளி இணைப்புகள்
---------------

* ஐ.எம்.டி.பி இணையத்தளத்தில் கங்கனா ரனாத் இதை விக்கித்தரவில் தொகுக்கவும்
**நேரிணைய எண்வரிசை கலைக்களஞ்சியம்** (The On-Line Encyclopedia of Integer Sequences (*OEIS*)) என்றோ எளிமையாக இதனை உருவாக்கியவரின் பெயரில் **சுலோனின் எண்வரிசை** என்றோ அழைக்கப்படுவது ஆழமாக தேடக்கூடிய வசதி படைத்த பல்வேறு எண்வரிசைளைச் சேமித்து வைத்திருக்கும் ஒரு சேமிப்புப்பதிவகம் அல்லது தரவுத்தளமாகும். இதில் உள்ள தரவுகளை இலவசமாக இணையவழி பெறக்கூடியது.

OEIS என்று அழைக்கப்படும் இந்த நேரிணைய எண்வரிசை கலைக்களஞ்சியத்தில் பதிவாகி, சேமித்து வைத்திருக்கும் வரிசைகளும் செய்திகளும் கணித சிறப்பறிவாளர்களுக்கும் மட்டுமல்லாமல்; கணிதத் தன்னார்வ அறிவாளர்களுக்கும் பயனுடையதாகும். இது பரவலாக சுட்டப்படும் ஓர் அறிவுக்கிடங்காங்காக உள்ளது. இதில் 1,40,000-ற்கும் கூடுதலான எண் வரிசைகள் பதிவாகியுள்ளன. இதுவே இத்தகைய வரிசைகளைக் கொண்டுள்ள தரவுத்தளங்கள் யாவற்றினும் பெரியது.

ஒவ்வொரு பதிவும், அதன் வரிசையில் தொடங்கும் முதல் எண்களையும், சிறப்புச் சொற்களைக் கொண்டிருப்பதுடன், கணித நோக்கங்கள் கணித இலக்கிய இணைப்புகள் முதலியவற்றையும் தருகின்றது. இத்தரவுத்தளத்தில், சிறப்புச் சொற்களைக் கொண்டும், வரிசையின் இடையே தோன்றும் குறுந்தொடர்களைக் கொண்டும் தேடவல்ல வசதி கொண்டது.

உசாத்துணை
---------

* J. Borwein, R. Corless, SIAM Review of ``An Encyclopedia of Integer Sequences *by N. J. A. Sloane & Simon Plouffe*
* H. Catchpole, Exploring the number jungle online *News in Science* Australian Broadcasting Corporation
* A. Delarte, "Mathematician reaches 100k milestone for online integer archive," *The South End*, November 11, 2004, page 5
* B. Hayes, A Question of Numbers பரணிடப்பட்டது 2008-09-07 at the வந்தவழி இயந்திரம், *American Scientist* January - February 1996
* I. Peterson, Sequence Puzzles பரணிடப்பட்டது 2008-04-15 at the வந்தவழி இயந்திரம், Science News Online, Vol. 163 (2003), No. 20
* I. Peterson, Next in Line பரணிடப்பட்டது 2008-04-19 at the வந்தவழி இயந்திரம், Science News Online, November 16, 1996.
* N. J. A. Sloane, S. Plouffe (1995). *The Encyclopedia of Integer Sequences*. San Diego: Academic Press. பக். 587. பன்னாட்டுத் தரப்புத்தக எண்:0-12-558630-2. .
கிறித்தோஃப் அம்பெர்கர் வரைந்த செபசுத்தியன் முன்சுட்டரின் உருவப்படம். 1552
**செபாசுட்டியன் முன்சுட்டர்** (Sebastian Münster - 20 சனவரி 1488 – 26 மே 1552),[என்பவர் ஒரு செருமன் நிலப்பட வரைஞரும், அண்டப்பட வரைஞரும், கிறித்தவ எபிரேய அறிஞரும் ஆவார். இவரது ஆக்கமான *கொஸ்மோகிரபியா* என்பதே செருமன் மொழியில் எழுதப்பட்ட உலகம் குறித்த முதல் விளக்கம் ஆகும்.

வாழ்க்கை
--------

இவர் மெயின்சுக்கு அண்மையில் உள்ள இங்கெலீம் என்னும் இடத்தில், அன்ட்ரியாசு முன்சுட்டர் என்பவருக்கு மகனாகப் பிறந்தார். இவரது தந்தையாரும் பிற முன்னோர்களும் வேளாண்மை செய்பவர்கள். 1505 ஆம் ஆண்டில் இவர் பிரான்சிசுக்கன் சபையில் இணைந்தார். நான்கு ஆண்டுகளின் பின்னர் துறவிமடத்தில் சேர்ந்து ஐந்து ஆண்டுகள் கொன்ராட் பெலிக்கனின் மாணவராக இருந்தார். 1518ல் எபெராட்-கால்சு பல்கலைக்கழகத்தில் இவர் தனது கல்வியை முடித்துக்கொண்டார். சீர்திருத்தத் திருச்சபையின் கட்டுப்பாட்டில் இருந்த பேசல் பல்கலைக் கழகத்தில் பணியொன்றை ஏற்றுக்கொள்வதற்காக முன்சுட்டர் பிரான்சிசுக்கன் சபையில் இருந்து விலகி லூதரன் திருச்சபையில் இணைந்தார்.

குறிப்புகள்
-----------

1. 1 2 3  Miles Baynton-Williams. "MapForum Issue 10". Mapforum.com. Archived from the original on 2012-08-14. பார்க்கப்பட்ட நாள் 2012-06-05.
2. 1 2  Horst Robert Balz, Gerhard Krause, Gerhard Müller (1994). "Münster, Sebastian (1488-1552)". *Theologische Realenzyklopädie* **23**.  Walter de Gruyter. ISBN 3-11-013852-2.
3. ↑    "Münster, Sebastian". *பிரித்தானிக்கா கலைக்களஞ்சியம்* (11th). (1911). Cambridge University Press.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Macronus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மேக்ரோனசு** (*Macronus*) எனப்படும் சிலம்பன்கள் *திமாலிடே* குடும்பத்தைச் சேர்ந்த குருவிப் பேரினமாகும்.

சிற்றினங்கள்
------------

இந்த பேரினத்தில் பின்வரும் சிற்றினங்கள் அடங்கும்:

| படம் | பொதுப் பெயர் | விலங்கியல் பெயர் | பரவல் |
| --- | --- | --- | --- |
|  | பழுப்புச் சிலம்பன் | *மேக்ரோனசு இசுடிரைடிசெப்சு* | பிலிப்பீன்சு |
|  | பஞ்சு சிலம்பன் | *மேக்ரோனசு பிடிலோசசு* | புரூணை, இந்தோனேசியா, மலேசியா, தாய்லாந்து |
|

மேற்கோள்கள்
-----------

1. ↑  "Timalidae". *aviansystematics.org*. The Trust for Avian Systematics. பார்க்கப்பட்ட நாள் 2023-07-15.
2. ↑  Gill, Frank; Donsker, David; Rasmussen, Pamela, eds. (August 2022). "Babblers & fulvettas". *IOC World Bird List Version 12.2*. International Ornithologists' Union. பார்க்கப்பட்ட நாள் 17 September 2022.

* Collar, N. J. & Robson, C. 2007. Family Timaliidae (Babblers) pp. 70 – 291 in; del Hoyo, J. Elliott, A. & Christie, D.A. eds. *Handbook of the Birds of the World*, Vol. 12. Picathartes to Tits and Chickadees. Lynx Edicions, Barcelona.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2617117
* விக்கியினங்கள்: Macronus
* ADW: Macronous
* BOLD: 744561
* GBIF: 7631635
* iNaturalist: 339777
* IRMNG: 1449068
* ITIS: 915737
* என்.சி.பி.ஐ: 181646

 |
**அதம்பார் கோதண்டராமசாமி கோயில்** தமிழ்நாட்டில் திருவாரூர் மாவட்டம், நன்னிலம் வட்டம், அதம்பார் என்னும் ஊரில் அமைந்துள்ள ராமர் கோயிலாகும். பஞ்சராமர் தலங்களில் இதுவும் ஒன்றாகும்.

வரலாறு
------

இக்கோயில் பொ.ஊ. பதினேழாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் கோதண்டராமர், ஸ்ரீதேவி பூமிதேவி சன்னதிகளும், ஆஞ்சநேயர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. பங்குனி மாதம் ஸ்ரீராமநவமி முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை தீபவிழா திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் 2017-02-19.
2. ↑  இரா.ரகுநாதன், அருள் தரும் பஞ்சராமர் தலங்கள், தினமணி, வெள்ளி மணி, 27 மார்ச் 2020
3. ↑   (in ta) *அயோத்திக்கு நிகரான பஞ்ச ராமர் தலங்கள்*. 2024-04-04. .
4. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் 2017-02-19.

இவற்றையும் காண்க
----------------

* பஞ்ச கிருஷ்ண தலங்கள்
* பஞ்சரங்க தலங்கள்
**அஃப்சல் குரு** (*Afzal Guru*) என அறியப்படும் **மொகமது அஃப்சல்** 2001 திசம்பரில் இந்திய நாடாளுமன்றத்தைத் தாக்கிய வழக்கில் சதிக்குற்றம் சாட்டப்பட்டு உச்ச நீதி மன்றத்தால்2004ஆம் ஆண்டு தூக்கு தண்டனை வழங்கப்பட்ட குற்றவாளி ஆவார். அக்டோபர் 20, 2006 அன்று நிறைவேற்றப்பட இருந்த தண்டனை குடியரசுத் தலைவருக்கு முறையிட்ட அவரது கருணை மனுவினை அடுத்து தடுத்து வைக்கப்பட்டது. பிப்ரவரி 3, 2013 அன்று இவரது கருணைமனு இந்தியக்குடியரசுத் தலைவர் நிராகரித்தார். அதனால், இவர் பிப்ரவரி 9, 2013 அன்று காலை 6.25 மணிக்கு திகார் சிறையில் திரீ ஸ்டார் நடவடிக்கை மூலம் தூக்கிலிடப்பட்டார். இவர் தூக்கிலிடப்பட்டபிறகுதான் இந்திய அரசு முறைப்படி அறிவித்தது. முன் கூட்டியே தெரிந்தால் ஏதாவது அசம்பாவிதம் நிகழக்கூடும் என அறிந்து திரீ ஸ்டார் என்ற ரகசிய நடவடிக்கையின் மூலம் தூக்கிலிட்டது.

வழக்கு
------

அரசு தரப்பில் எண்பது சாட்சிகளும் குற்றவாளி தரப்பில் பத்து சாட்சிகளும் விசாரிக்கப்பட்டனர்.
தீர்ப்பின் சுருக்கம்:

"பல நபர்களைக் கொன்ற இந்த நிகழ்வு, நாடு முழுமையையும் ஆட்டுவித்த ஒன்றாகும்; சமூகத்தின் ஒட்டுமொத்த மனசாட்சிக்கும் குற்றம் புரிந்தவருக்கு மரணதண்டனை வழங்கினாலே நிறைவு கிடைக்கும்."
### அரசுத் தரப்பு வழக்கு

காசுமீர பிரிவினைவாத அமைப்புகளான லஷ்கர்-ஏ-தொய்பாவும் ஜெய்ஷ்-ஏ-மொகம்மதும் இணைந்து இந்தத் தாக்குதலை நடத்தின. ஒரு பெண் காவலர் உட்பட பாதுகாப்புப் பணியிலிருந்த காவல்துறையினர் ஏழு பேர் கொல்லப்பட்டனர்; தாக்குதல் நடத்திய, இதுவரை முழுமையாக அடையாளம் காணப்படாத, ஐந்து பேரும் கொல்லப்பட்டனர்.

தாக்கியோரின் அனைத்து முத்திரையிடாத அடையாள அட்டைகளின் பின்புறத்திலும் அஃப்சல் குருவின் நகர்பேசி எண் ஒரே கையெழுத்தில் எழுதப்பட்டிருந்தது. மேலும் தாக்கியோரிடம் இருந்த நகர்பேசி மற்றும் சந்தாதாரர் அடையாளத் தொகுதிக்கூறுகளிலும் குருவின் பேச்சு வரலாறுகள் இருந்ததாகவும் அரசுத் தரப்புக் கூறியுள்ளது.

இதன்படி திசம்பர் 13, 2001 அன்று இந்திய நாடாளுமன்றத்தின் மீது தாக்குதல்களை நிகழ்த்தும் முன்னர் குற்றவாளிகள் காசுமீரத்தில் இவருடன் தொடர்பு கொண்டிருந்ததாக குற்றம் சாட்டப்பட்டார். இவரது ஒப்புதல் வாக்குமூலமும் பெறப்பட்டதாக வழக்கில் பதியப்பட்டுள்ளது.

மேற்கோள்கள்
-----------

1. ↑  Afzal Guru hanged: Curfew imposed in Kashmir valley, NH closed to avert trouble Last Rerieved 9 February 2013
2. ↑  "அஃப்சல் குரு தூக்கிலிடப்பட்டார்". *ndtv*. பார்க்கப்பட்ட நாள் 2013-02-09.
3. ↑  "In last letter to wife, Afzal Guru named hanging code Operation Three Star". *IBN 7*. 12 February 2013 இம் மூலத்தில் இருந்து 12 பிப்ரவரி 2013 அன்று. பரணிடப்பட்டது... பார்த்த நாள்: 15 February 2013.
4. ↑  "Afzal Guru's last letter delivered to family". *NewsWala*. 15 February 2013 இம் மூலத்தில் இருந்து 27 பிப்ரவரி 2013 அன்று. பரணிடப்பட்டது... பார்த்த நாள்: 15 February 2013.
5. ↑  "காப்பகப்படுத்தப்பட்ட நகல்" (PDF). Archived from the original (PDF) on 2011-08-19. பார்க்கப்பட்ட நாள் 2011-08-11.

வெளியிணைப்புகள்
---------------

 
விக்கிசெய்தியில்
***அஃப்சல் குரு தூக்கிலிடப்பட்டார்***
தொடர்பான செய்திகள் உள்ளது.


* Bitta urges President not to pardon Afzal
* Clemency-seekers weakened Afzal's defence
* Terror needs direct response
|  |  |
| --- | --- |
| evil | odious |
| The first 16 evil and odious numbers in little-endian binary. It can be seen, that both sequences differ only in the least significant bits, which form the Thue–Morse sequence for the evil, and its negation for the odious numbers. The other bits form the even numbers. |

எண் கோட்பாட்டில், **ஒரூஉ எண்** (*odious number*) என்பது அதனது இரும எண்வடிவில் ஒற்றை எண்ணிக்கையிலான ஒன்றுகளை ('1') கொண்டதொரு நேர்ம முழுவெண்ணாகும். ஒரூஉ எண்களாக இல்லாத எதிர்மமல்லா முழுவெண்கள் இருள் எண்களென அழைக்கப்படும்.

கணினியியலில் ஓர் ஒரூஉ எண் ஒற்றை நிகரியுடையதாகக் கொள்ளப்படுகிறது.

எடுத்துக்காட்டுகள்
------------------

ஒரூஉ எண்கள்:
1, 2, 4, 7, 8, 11, 13, 14, 16, 19, 21, 22, 25, 26, 28, 31, 32, 35, 37, 38 ...

பண்புகள்
--------

{\displaystyle n}வது ஒரூஉ எண்ணின் குறியீடு {\displaystyle a(n)} மற்றும் {\displaystyle a(0)=1} எனில்: {\displaystyle a(a(n))=2a(n)\forall n}.

ஒவ்வொரு நேர்ம முழுஎண்ணும் ஒரு ஒரூஉ எண்ணின் மடங்காக அமையும்; அந்த மடங்கின் அளவானது அதிகபட்சம் {\displaystyle n(n+4)} ஆக இருக்கும். The numbers for which this bound is tight are exactly the இரட்டை அடுக்குள்ள மெர்சென் பகாத்தனிகளின் ({\displaystyle n=2^{2r}-1}: 3, 15, 63, ..) மிகச் சிறிய ஒரூஉ மடங்கு சரியாக {\displaystyle n(n+4)=2^{4r}+2^{2r+1}-3} ஆக இருக்கும்.

தொடர்புள்ள தொடர்முறைகள்
-----------------------

இரண்டின் ஒவ்வொரு அடுக்கும் ஒரூஉ எண்ணாகும். ஏனெனில் இரண்டின் அடுக்குகளை இரும வடிவில் எழுதும்போது ஒரேயொரு '1' தான் இருக்கும். 3 தவிர்த்த ஒவ்வொரு மெர்சென் பகாத்தனியும் ஒரூஉ எண்ணாக இருக்கும். ஏனெனில் அவற்றின் இரும வடிவங்கள் தொடர்ச்சியாக ஒற்றைப் பகா எண்ணிக்கையிலான பூச்சியமற்ற இருமங்களைக் ('1') கொண்டிருக்கும்

ஒரூஉ எண்களாக இல்லாத எதிர்மமில்லா முழுவெண்கள் "இருள் எண்"களென அழைக்கப்படுகிறன. ஒரூஉ எண்களும் இருள் எண்களும் சேர்ந்து எதிர்மமில்லா முழுவெண்களை சோடிவாரியான கூட்டுத்தொகையுடைய சமமான இரு பல்கணங்களாகப் பிரிக்கின்றன. இப்பிரிப்பு தனித்துவமானதாக இருக்கும்.

மேற்கோள்கள்
-----------

1. ↑  Sloane, N. J. A. (ed.), "Sequence A000069 (Odious numbers: numbers with an odd number of 1's in their binary expansion)", *நேரிணைய எண்வரிசை கலைக்களஞ்சியம்*, நேரிணைய எண்வரிசை கலைக்களஞ்சிய அறக்கட்டளை
2. ↑  Allouche, J.-P.; Cloitre, Benoit; Shevelev, V. (2016), "Beyond odious and evil", *Aequationes Mathematicae*, **90** (2): 341–353, doi:10.1007/s00010-015-0345-3, MR 3480513, S2CID 253596104
3. ↑  Morgenbesser, Johannes F.; Shallit, Jeffrey; Stoll, Thomas (2011), "Thue–Morse at multiples of an integer", *Journal of Number Theory*, **131** (8): 1498–1512, arXiv:1009.5357, doi:10.1016/j.jnt.2011.02.006, MR 2793891, S2CID 119309022
4. ↑  Lambek, J.; Moser, L. (1959), "On some two way classifications of integers", *Canadian Mathematical Bulletin*, **2** (2): 85–89, doi:10.4153/CMB-1959-013-x, MR 0104631

வெளி இணைப்புகள்
---------------

* Weisstein, Eric W. "Odious Number", *MathWorld*.
**முதலாம் பக்கிங்ஹாம் கோமகன், ஜார்ஜ் வில்லியர்சு** (ஆகஸ்ட் 28, 1592- ஆகஸ்ட் 23, 1628) இங்கிலாந்து அரசர் முதலாம் ஜேம்சு க்கு மிகவும் நெருக்கமாய் இருந்த ஆங்கிலேயப் பிரபு. இவரது இராணுவ மற்றும் இராசதந்திர நடவடிக்கைகள் யாவும் மிக மோசமாக இருந்த போதிலும் இவர் தனது வாழ்நாளில் அரசவையில் மிகுந்த செல்வாக்குடன் விளங்கினார்.

ஆரம்ப கால வாழ்க்கை
------------------

உயர்குடியைச் சேர்ந்த சீமான் சர் ஜார்ஜ் வில்லியர்சுக்கும் மேரிக்கும் மகனாகப் பிறந்த வில்லியர்சு தனது இளம் வயதிலேயே தந்தையை இழந்தார். மேரி தனது மகன் அரசவையாளராவதற்கான பயிற்சியைப் பெறும் பொருட்டு ஜான் இலியட் உடன் வில்லியர்சை ஃபிரான்சுக்கு அனுப்பினார்.

ஃபிரான்சில் பயிற்சி பெற்ற வில்லியர்சு 1614ஆம் ஆண்டு ஆகஸ்டு மாதம் அரசர் முன் கொண்டு வரப்பட்டார். அப்போது அவர் இங்கிலாந்திலேயே அழகிய தோற்றமுடையவராய்க் கருதப்பட்டார்.

அரசவை வாழ்க்கை
--------------

நாளுக்கு நாள் முதலாம் ஜேம்சுக்கும் வில்லியர்சுக்குமான உறவின் நெருக்கம் அதிகமானது. முதலாம் ஜேம்சின் அந்தரங்கத் தொடர்புகள் சர்ச்சைக்குரியவை. அவர் ஏற்கனவே இரண்டு ஆண்களுடன் தொடர்பு வைத்திருந்தார். அதன் தொடர்ச்சியாக வில்லியர்சுடனானது அவரின் கடைசித் தொடர்பு ஆகும். ஜேம்சு பல பதவிகளையும் பரிசுகளையும் வில்லியர்சுக்கு வழங்கினார். 1623 ஆம் ஆண்டில் வில்லியர்சு பக்கிங்ஹாமின் கோமகனாக்கப்பட்டார்.

அரசியல் சரிவு
-------------

பக்கிங்ஹாம் எடுத்த பல நடவடிக்கைகள் தோல்வியைத் தழுவின. அவற்றுள் உச்சகட்டமாக இசுப்பானியத் துறைமுகமான காடிஸ் மேல் எடுத்த கடற்படையெழுச்சியும் தோல்வியில் முடிந்தது. இங்கிலாந்து பாராளுமன்றம் இவர் மீது அரசத்துரோகக் குற்றம் சாட்டியது. இவரைக் காப்பாற்ற வேண்டி முதலாம் ஜேம்சு இங்கிலாந்து பாராளுமன்றத்தையே கலைத்தார்.

சார்லசும் வில்லியர்சும்
-----------------------

1625 ஆம் ஆண்டில் ஜேம்சின் மரணப்படுக்கையிலும் பக்கிங்ஹாம் உடன் இருந்தார். அடுத்து முடிசூட்டப்பட்ட சார்லசையும் பக்கிங்ஹாம் தனது கட்டுப்பாட்டில் வைத்திருந்தார்.

மரணம்
-----

ஃபிரான்சில் இவர் எடுத்த படையெடுப்பின் போது ஜான் ஃபெல்டன் எனும் இராணுவ அதிகாரியால் குத்தப்பட்டுக் கொலையுண்டார். பக்கிங்ஹாம் வெஸ்டமின்ஸ்டர் அபேயில் புதைக்கப்பட்டார். ஆடம்பரமான இவரது கல்லறையில் இலத்தீனத்தில் 'உலகின் புதிர்' என்று பொறிக்கப்பட்டுள்ளது.

புனைவு நூல்களில்
----------------

முதலாம் பக்கிங்காம் கோமகன் வரலாற்றில் சர்ச்சைக்குரிய மனிதர்களில் ஒருவர். அலெக்சாண்டர் டூமாஸ் தனது "த திரீ மஸ்கிடியர்ஸ்|தி திரீ மஸ்கீட்டர்ஸ்" நூலில் இவரை நல்ல விதமாய்ச் சித்தரிக்கிறார். ஆனால் சார்லசு டிக்கன்சு தனது "குழந்தைகளுக்கான இங்கிலாந்தின் வரலாறு" என்ற நூலில் பக்கிங்காமின் அடாவடித் தனங்களைக் குறிக்கிறார்.

மேற்கோள்கள்
-----------

 
விக்கிமூலத்தில் 1911ஆம் ஆண்டு பிரித்தானிக்கா கலைக்களஞ்சியத்தில் உள்ள கட்டுரையின் உரை ***Buckingham, George Villiers, 1st Duke of*** உள்ளது.

1. ↑  The Western Heritage, Eighth Edition, chapter 13, page 420
2. ↑  Godfrey Goodman, Bishop of Gloucester, quoted in Gregg, Pauline (1984). *King Charles I*. Berkeley, CA: University of California Press. பக். 49. பன்னாட்டுத் தரப்புத்தக எண்:9780520051461. .
3. ↑  To the manor bought, BBC News Online, 5 June 2008
4. ↑  *An apprenticeship in arms* by Roger Burrow Manning p.115
5. ↑  *Tudor and Stuart Britain 1471–1714, by Roger Lockyer, 2nd edition, London 1985, Longman.*
6. ↑  *A Child’s History of England*, by Charles Dickens, London, Edinburgh, Dublin and New York, Thomas Nelson and Sons, editors.
**மகிழ்ச்சி திட்டம்** (*Khushi Scheme*)(ஒடியா மொழியில் "குஷி") என்பது ஒடிசாவின் மாணவிகளுக்கு இலவசமாக விடாய்க்கால அணையாடை வழங்குவதற்காக ஒடிசா அரசாங்கத்தால் செயல்படுத்தப்படும் மகளிர் ஆரோக்கியம் மற்றும் சுகாதாரம் சார்ந்த திட்டமாகும். இது பிப்ரவரி 26, 2018 அன்று ஒடிசாவின் முதல்வர் நவீன் பட்நாயக்கால் தொடங்கப்பட்டது. ஒடிசா மாநிலத்தில் இத்திட்டத்தைச் செயல்படுத்துவதற்காக ஒடிசா அரசு ஆண்டுக்கு 70 கோடி இந்திய ரூபாயைச் செலவிடுகிறது.

திட்டம் பற்றி
-------------

இந்தத் திட்டத்தின் கீழ், ஒடிசா அரசின் சுகாதாரத் துறை, அரசு மற்றும் அரசு உதவி பெறும் பள்ளிகளில் 6ஆம் வகுப்பு முதல் 12ஆம் வகுப்பு வரை பயிலும் 1.7 மில்லியன் மாணவிகளுக்கு இலவச விடாய்க்கால அணையாடைகளை வழங்குவதை நோக்கமாகக் கொண்டுள்ளது. மேலும், பள்ளி செல்லும் பெண்கள் மத்தியில் சுகாதாரம் மற்றும் சுகாதாரத்தை மேம்படுத்துதல் மற்றும் பள்ளியில் மாணவிகளை அதிக அளவில் தக்கவைத்துக்கொள்வதை இத்திட்டம் நோக்கமாகக் கொண்டுள்ளது.

மேற்கோள்கள்
-----------

1. ↑  "Odisha govt to give free pads to schoolgirls, names campaign 'Khushi'". *இந்தியா டுடே*. 27 February 2018. .
2. ↑  "Chief Minister Naveen Patnaik launches 'Khushi, the padgirl'". *தி நியூ இந்தியன் எக்சுபிரசு*. 27 February 2018. .
3. ↑  "Odisha Launches Scheme To Provide Free Sanitary Pads To 17 Lakh Students". *என்டிடிவி*. 26 February 2018. .
4. ↑  "Odisha launches 'Khushi' to provide free sanitary napkins". *பிசினஸ் ஸ்டாண்டர்ட்*. 26 February 2018. .
**நையோபியம் பெர்குளோரேட்டு** (*Niobium perchlorate*) என்பது Nb(ClO4)5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். வெண்மை நிறத்தில் ஒரு நீருறிஞ்சும் படிகத்திண்மமாக நையோபியம் பெர்குளோரேட்டு காணப்படுகிறது. ஈரக் காற்று அல்லது தண்ணீருடன் உடனடியாக வினையில் ஈடுபட்டு நையோபியம்(V) ஆக்சைடை உருவாக்குகிறது.

தயாரிப்பு
---------

நையோபியம் பெண்டாகுளோரைடுடன் நீரற்ற பெர்குளோரிக்கு அமிலத்தைச் சேர்த்து வினைபுரியச் செய்து நையோபியம் பெர்குளோரேட்டை தயாரிக்கலாம்:

NbCl5 + 5 HClO4 → Nb(ClO4)5 + 5 HCl

வினைகள்
-------

நையோபியம் பெர்குளோரேட்டு 70 பாகை செல்சியசு வெப்பநிலையில் சிதைவடைந்து நையோபைல் பெர்குளோரேட்டாக மாறுகிறது. இவ்வினையில் இருகுளோரின் ஏழாக்சைடு வாயு வெளியிடப்படுகிறது:

Nb(ClO4)5 → NbO(ClO4)3 + Cl2O7
நையோபைல் பெர்குளோரேட்டு 115 பாகை செல்சியசு வெப்பநிலையில் மேலும் சிதைவடைந்து NbO2ClO4 சேர்மத்தைக் கொடுக்கும். இது 220 பாகை செல்சியசு வெப்பநிலையில் மேலும் சிதைவடைந்து நையோபியம் பெண்டாக்சைடைக் கொடுக்கிறது.

சீசியம் பெர்குளோரேட்டு மற்றும் நையோபியம் பெர்குளோரேட்டு போன்ற பெர்குளோரேட்டுகளுடன் நீரற்ற பெர்குளோரிக் அமிலத்துடன் 0 பாகை செல்சியசு வெப்பநிலையில் வினைபுரிவதால் [Nb(ClO4)6 மற்றும் Cs2[Nb(ClO4)7 போன்ற பெர்குளோரேட்டோநையோபேட்டுகள் உருவாகின்றன.

கட்டமைப்பு
----------

நியோபியம் பெர்குளோரேட்டின் கட்டமைப்பு ஒற்றை-படிக எக்சுகதிர் விளிம்புவளைவு ஆய்வு மூலம் தெளிவுபடுத்தப்படவில்லை என்றாலும், அகச்சிவப்பு மற்றும் தூள் எக்சுகதிர் விளிம்புவளைவு ஆய்வு மூலம் தெளிவுபடுத்தப்பட்டது. இதன்படி நையோபியம் பெர்குளோரேட்டில் ஒற்றையீதல் பிணைப்பு மற்றும் ஈரீதல்பிணைப்பு ஈந்தணைவிகள் இரண்டும் உள்ளன.

மேற்கோள்கள்
-----------

1. 1 2 3 4 5 6  Babaeva, V. P.; Rosolovskij, V. Ya. (1984). "Anhydrous niobium(V) perchlorate and perchloratoniobates" (in en). *Russian Journal of Inorganic Chemistry* **29** (11): 1566–1568.. பார்த்த நாள்: 5 December 2023.
2. ↑  Berg, Rolf W. (1992). "Progress in Niobium and Tantalum coordination chemistry". *Coordination Chemistry Reviews* **113**: 1–130. doi:10.1016/0010-8545(92)80074-2.
**அசுவினி வைஷ்ணவ்** (*Ashwini Vaishnaw*)(பிறப்பு: சூலை 18, 1970) என்பவர் இந்திய அரசியல்வாதியும் முன்னாள் இந்திய ஆட்சிப் பணி அதிகாரியும் ஆவார். இவர் தற்போது 39வது இரயில்வே, 55வது தகவல் தொடர்பு மற்றும் 2வது மின்னணு மற்றும் தகவல் தொழில்நுட்ப அமைச்சர் ஆவார். இவர் இந்திய அரசாங்கத்தில் 2021 முதல் அமைச்சராகவும், ஒடிசாவை பிரதிநிதித்துவப்படுத்தும் மாநிலங்களவை உறுப்பினராக 2019 முதல் உள்ளார். இவர் பாரதிய ஜனதா கட்சியின் உறுப்பினர் ஆவார். முன்னதாக 1994-ல், ஒடிசா மாநில இந்திய நிர்வாகப் பணியில் சேர்ந்த வைஷ்ணவ், ஒடிசாவில் நீண்ட காலம் பணியாற்றியுள்ளார்.

கல்வியும் பணியும்
-----------------

இராசத்தான் மாநிலம் பாலி மாவட்டத்தில் உள்ள ஜீவந்த் கல்லன் கிராமத்தில் வசித்தவர் வைஷ்ணவ். பின்னர், இவரது குடும்பம் சோத்பூர் நகருக்கு குடியேறியது. வைஷ்ணவ் ஜோத்பூரில் உள்ள புனித அந்தோணியார் பள்ளியிலும், ஜோத்பூரில் உள்ள மகேசு பள்ளியிலும் பள்ளிப்படிப்பை முடித்தார். இவர் 1991-ல் ஜோத்பூரில் உள்ள எம்.பி.எம். பொறியியல் கல்லூரியில் மின்னணு தொலைதொடர்பு பொறியியல் படிப்பில் தங்கப் பதக்கத்துடன் பட்டம் பெற்றார். பின்னர் இந்திய தொழில்நுட்பக் கழகம், கான்பூரில் தனது முதுநிலை தொழில்நுட்ப படிப்பினை முடித்தார். 1994-ல் அகில இந்திய தரவரிசையில் 27 உடன் இந்திய ஆட்சிப் பணிக்கு தேர்வு செய்யப்பட்டார். 2008-ல், வைஷ்ணவ் அமெரிக்காவில் உள்ள பென்சில்வேனியா பல்கலைக்கழகத்தின் வார்டன் பள்ளியில் வணிக நிர்வாகவியல் முது நிலைப் படிப்பினை முடித்தார்.

முதுநிலை நிர்வாகவியல் படிப்பிற்கு பின்னர், வைஷ்ணவ் இந்தியா திரும்பினார். ஜி.ஈ. போக்குவரத்து நிர்வாக இயக்குநராக சேர்ந்தார். இதைத் தொடர்ந்து, இவர் சீமென்சில் துணைத் தலைவராக சேர்ந்தார். லோகோமோட்டிவ்ஸ் & ஹெட் நகர்ப்புற உள்கட்டமைப்பு உத்தி பிரிவில் பணியாற்றினார். முன்னதாக, இவர் மோர்முகாவ் துறைமுக அறக்கட்டளையின் துணைத் தலைவராகவும் பணியாற்றியுள்ளார். இதனால் பொது மற்றும் தனியார் துறை நிறுவனங்களில் பணி அனுபவம் பெற்றவராவார்.

2012ஆம் ஆண்டில், இவர் பெருநிறுவன துறையை விட்டு வெளியேறி. குசராத்தில் திரீ டீ ஆட்டோ லாஜிஸ்டிக்ஸ் பிரைவேட் லிமிடெட் மற்றும் வீ ஜீ ஆட்டோ காம்பொனென்ட்ஸ் பிரைவேட் லிமிடெட் ஆகிய இரண்டு வாகன உதிரிபாகங்கள் உற்பத்தி அலகுகளையும் நிறுவினார்.

மேற்கோள்கள்
-----------

1. ↑  "Ashwini Vaishnav RS Candidature Fuels BJD-BJP Deal Talk". *ODISHA BYTES* (in அமெரிக்க ஆங்கிலம்). 2019-06-21. Archived from the original on 16 November 2019. பார்க்கப்பட்ட நாள் 2019-11-16.
2. ↑  "Statewise Retirement". *164.100.47.5*. பார்க்கப்பட்ட நாள் 2019-06-28.
3. ↑  "PM Modi Cabinet Expansion: जाति, क्षेत्र और समुदाय- पीएम मोदी की नई कैब‍िनेट के जरिये साधे जाएंगे सारे समीकरण". *News18 Hindi* (in இந்தி). 7 July 2021. பார்க்கப்பட்ட நாள் 2021-07-08.
4. ↑  "मोदी की नई टीम में ये हैं 20 सबसे युवा चेहरे, कोई वकील तो किसी को मिल चुका है संसद रत्न पुरस्कार". *Asianet News Network Pvt Ltd* (in இந்தி). பார்க்கப்பட்ட நாள் 2021-07-07.
5. 1 2  "BJP's Ashwini Vaishnaw elected unopposed to Rajya Sabha from Odisha". *Hindustan Times* (in ஆங்கிலம்). 2019-06-29. பார்க்கப்பட்ட நாள் 2019-11-16.
6. ↑  Ashwini Vaishnav RS Candidature Fuels BJD-BJP Deal Talk Odisha Bytes - June 23, 2019
7. ↑  Mohanty, Meera (2019-06-24). "Naveen Patnaik's support to BJP man raises brows". *The Economic Times*. .
8. ↑  "Bureaucrats prefer MBA degree for better career prospects". *www.businesstoday.in*. 21 October 2014. பார்க்கப்பட்ட நாள் 2019-11-16.
**எஸ். ஏ. டாங்கே** (Shripad Amrit Dange 10 அக்டோபர் 1899–22 மே 1991) இந்திய அரசியல்வாதி, பொதுவுடைமையாளர், மற்றும் தொழிற்சங்கச் செயற்பாட்டாளர் ஆவார். இந்தியப் பொதுவுடைமைக் கட்சியைத் தொடங்கியவர்களில் முன்னணியாளரும் ஆவார்.

இளமைக்காலம்
-----------

மகாராட்டிய மாநிலத்தில் நாசிக் மாவட்டத்தில் கரஞ்சிகான் என்னும் சிற்றுரில் 1899ஆம் ஆண்டு அக்டோபர் மாதம் 10ஆம் தேதி பிறந்தார். டாங்கே கல்லூரியில் பயிலும்போதே போராட்டங்களில் கலந்து கொண்டார்.அவர் 1919ஆம் ஆண்டு பம்பாய் வில்சன் கல்லூரியில் படிக்க ஆரம்பித்தபோது, அங்கே மராத்தி இலக்கியக் கழகத்தை துவக்கினார். மகாத்மா காந்தி தலைமையிலான தேசிய இயக்கத்தால் ஈர்க்கப்பட்ட டாங்கே அதில் தீவிர பங்குகொண்டார். வெளிநாட்டில் வாழும்படி நிர்ப்பந்திக்கப்பட்ட பிரபல காங்கிரஸ் தலைவர் லாலா லஜபதி ராய் இந்தியா திரும்பியபோது அவருக்கு பம்பாயில் பிரபல காங்கிரஸ் தலைவர் பாலகங்காதர திலகர் தலைமையில் டாங்கே ஒரு மாபெரும் வரவேற்புக்கு ஏற்பாடு செய்தார். இதைக் கண்ட கல்லூரி நிர்வாகம் அவரை 1920ஆம் ஆண்டு அதிலிருந்து வெளியேற்றியது.

அரசியல் பணிகள்
--------------

1920 ஆம் ஆண்டில் ஒத்துழையாமை இயக்கத்தில் சேர்ந்தார். இந்திய விடுதலைப் போராட்டத்தில் லோக மான்ய திலகர், மகாத்மா காந்தி, சுபாசு சந்திரபோசு, சவகர்லால் நேரு போன்ற தலைவர்களுடன் இணைந்து போராடினார். கான்பூர் சதி வழக்கு, மீரட் சதி வழக்கு, போருக்கு எதிரான நடவடிக்கைகள் என பலவாறு குற்றங்கள் சுமத்தப்பட்டு மொத்தம் 16 ஆண்டுகள் சிறையில் இருந்தார். இந்தியா விடுதலை பெற்ற பிறகும் இந்திய அரசியலில் முக்கியப் பங்கு ஆற்றினார்.

பாம்பே சட்ட மன்ற உறுப்பினராகவும் (1946-1951) நாடாளுமன்ற உறுப்பினராக 1957 ஆம் ஆண்டிலும் 1967 ஆம் ஆண்டிலும் பதவி வகித்தார். 1978 வரை இந்தியப் பொதுவுடைமைக் கடசியின் தலைவர் பதவியில் இருந்தார். 1981 இல் அக்கட்சி யிலிருந்து வெளியேற்றப் பட்டார். பின்னர் அனைத்திந்திய பொதுவுடைமைக் கட்சியிலும், அதிலிருந்து விலகி ஒன்றுபட்ட பொதுவுடைமைக் கட்சியிலும் சேர்ந்தார். மகாராட்டிய மாநிலம் உருவாவதில் முன்னிலையில் இருந்து வெற்றி பெற்றார்.

இந்திரா காந்தி பிரகடனம் செய்த நெருக்கடி நிலைமைச் சட்டத்தை ஆதரித்தார்.

எழுத்தாளராக
-----------

சோசலிஸ்ட் என்னும் வார பத்திரிகையைத் தொடங்கினார். நூல்களும் எழுதியுள்ளார். அவற்றில் காந்தியும் லெனினும், இலக்கியமும் மக்களும், இந்தியா-அடிப்படை பொதுவுடைமை முதல் அடிமைத்தனம் வரை என்பன குறிப்பிடத் தக்கவை.

சோவியத் யூனியனின் விருதான ஆர்டர் ஆப் லெனின் என்னும் விருதினைப் பெற்றார்.

மேற்கோள்
--------


விக்கிமேற்கோள் பகுதியில், இது தொடர்புடையவைகளைக் காண்க: ***எஸ். ஏ. டாங்கே***

1. ↑
2. ↑
**மோளையானூர்** (*Molayanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643530. இது மோளையானூர் ஊராட்சிக்கு உட்பட்டது.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாப்பிரெட்டிப்பட்டியில் இருந்து 4 கிலோ மீட்டர் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 330 மீட்டர் உயரத்தில் இருக்கிறது. இவ்வூரின் அமைவிடம்11°55'35.8"N 78°20'07.8"E ஆகும்.

மக்கள் வகைப்பாடு
----------------

2011 மக்கள் தொகை கணக்கெடுப்பினிபடி இந்த ஊரில் 901 குடும்பங்களும் 3196 மக்களும் வாழ்கின்றனா். இதில் ஆண்கள் 1606 பெண்கள் 1590 ஆவா்.. இங்கு அரசின் ஊராட்சி ஒன்றிய தொடக்கப்பள்ளி உள்ளது. வெங்கடேஸ்வரன் நாச்சிமுத்து என்பவர் இந்த ஊரின் ஜமீன் ஆவார். இவரது பிறந்தநாள் ஏப்ரல் 1 ஆம் தேதியில் தமிழ் நாட்டிலுள்ள அணைத்து கோயில்களிலும் சிறப்பு வழிபாடு செய்யப்படும். அது மட்டுமின்றி அணைத்து கோயில்களிலும் நடக்கும் அன்னதானத்திற்கு இவரே உதவி செய்வார். இவருக்கு சுமார் 5000 ஏக்கர் தோப்பு இருப்பதாக கருதப்படுகிறது

மேற்கோள்
--------

1. ↑  "Pappireddipatti Taluk Villages, Dharmapuri, Tamil Nadu @VList.in". *vlist.in*. பார்க்கப்பட்ட நாள் 2021-10-31.
2. ↑  "Molayanur Village in Pappireddipatti (Dharmapuri) Tamil Nadu". *villageinfo.in*. பார்க்கப்பட்ட நாள் 2021-11-11.
3. ↑
4. ↑

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
**ஆர். வேலாயுதன்** (R. Velayudhan) (பிறப்பு மார்ச் 23,1911, இறப்பு தேதி தெரியவில்லை) கேரளாவைச் சேர்ந்த ஓர் இந்திய அரசியல்வாதி ஆவார். இவர்கொல்லம் மக்களவைத் தொகுதி நாடாளுமன்ற உறுப்பினராக பணியாற்றினார்.

ஆர். வேலாயுதன் 1911 மார்ச் 23 அன்று பிறந்த இவர் கோட்டயம் மாவட்டத்தில் உழவூர் மற்றும் குறுவிலங்காடு ஆகிய இடங்களில் தமது ஆரம்பக் கல்வியைப் பயின்றார். கோட்டயம் , சி. எம். எஸ். கல்லூரி மற்றும் திருவனந்தபுரம் , கலைக் கல்லூரி மற்றும் மும்பை டாட்டா சமூக அறிவியல் கழகத்தில் உயர் கல்வி பயின்றார்.

தொழில் வாழ்க்கை
---------------

வேலாயுதன் ஒரு அரசியல் தொண்டராகவும், பத்திரிகையாளராகவும் தனது பங்களிப்புகளுக்காக அறியப்பட்டார். இதற்கு முன்பு இவர் அகில இந்திய அர்சன சேவா சங்கத்தில் ஆராய்ச்சி அறிஞராக இருந்தார். 1941 முதல் 1945 வரை டாட்டா எண்ணெய் ஆலையில் தொழிலாளர் நல அதிகாரியாகவும், பின்னர் 1945 முதல் 1948 வரை இந்திய அரசில் தகவல் அதிகாரியாகவும் பணியாற்றினார். ஒரு நன்கு ஏற்றுக்கொள்ளப்பட்ட சமூக சேவகராக இருந்தார். குறிப்பாக பல ஆண்டுகளாக பட்டியலிடப்பட்ட சாதியினரிடையே , பாட்டாளி வர்க்கங்களின் முன்னேற்றத்திலும் ஆர்வமாக இருந்தார்.

சொந்த வாழ்க்கை
--------------

வேலாயுதன், அரசியல்வாதியான தாக்சாயணி என்பவரை செப்டம்பர் 1941 இல் மணந்தார். மகாராட்டிர மாநிலம் வர்தாவிலுள்ள சேவா கிராமத்தில் காந்தி மற்றும் கஸ்தூரிபாய் தலைமையில் ஒரு தொழு நோய் பூசாரியாக இருந்து இவர்கள் திருமணம் நடைபெற்றது. இந்த தம்பதியினருக்கு ஐந்து குழந்தைகள் இருந்தனர்.

மேற்கோள்கள்
-----------



1. ↑  Velayudhan, R. (1952). "R. Velayudhan". *loksabhaph.nic.in*. பார்க்கப்பட்ட நாள் 16 March 2021.
2. ↑  "Contribution 1". *abhilekh-patal.in*. பார்க்கப்பட்ட நாள் 16 March 2021.
3. ↑  "Contribution 2". *abhilekh-patal.in*. பார்க்கப்பட்ட நாள் 16 March 2021.
4. ↑  "Contribution 3". *abhilekh-patal.in*. பார்க்கப்பட்ட நாள் 16 March 2021.
5. ↑  "Article on spouse". *timesofindia.indiatimes.com*. 27 May 2017. பார்க்கப்பட்ட நாள் 16 March 2021.
6. ↑  "Marriage ceremony". *medium.com*. 23 May 2019. பார்க்கப்பட்ட நாள் 16 March 2021.
**திப்பெல்சு எண்ணெய்** (Dippel's oil)(சில நேரங்களில் **எலும்பு எண்ணெய்** என்று குறிப்பிடப்படுகிறது) எலும்பினை வடிகட்டுதலின் அடிப்படையில் தயாரிக்கப்படும் நைட்ரசன் துணைப் பொருள் ஆகும். ஒரு அடர்ந்த, பிசுபிசுப்பான, தார் போன்ற திரவத்துடன் விரும்பத்தகாத வாசனையுடன் உள்ளது. இதனை ஜோகன் கொன்ராட் திப்பல் என்பவர் கண்டுபிடித்தார். இதனால் இந்த எண்ணெய் இவரது பெயரால் அழைக்கப்படுகிறது. இந்த எண்ணெய் அலிபாடிக் சங்கிலிகளைக் கொண்டுள்ளது. நைட்ரசன் செயல்பாட்டுக் குழுக்களுடன் பைரோல்கள், பிரிடீன் மற்றும் நைட்ரைல்களுடன் பிற நைட்ரசன் சேர்மங்களைக் கொண்டுள்ளது.

திப்பெல் எண்ணெய் பல பயன்பாடுகளைக் கொண்டுள்ளது. இவை பெரும்பாலும் வழக்கற்றுப் போய்விட்டன. இதன் முதன்மை பயன்பாடு விலங்கு மற்றும் பூச்சி விரட்டியாக இருந்தது. இது ஒரு வரையறுக்கப்பட்ட பயன்பாட்டைக் கொண்டது. வேதிப் போர் பொருளாகவும், இரண்டாம் உலகப் போரின் பாலைவனப் போர்த்தொடரிலும், எதிரிகள் தண்ணீர் குடிக்க வழியின்றி செய்ய, தண்ணீர் கிணறுகளில் கலக்கப்பட்டது. இதனால் எதிரிகள் தண்ணீர் குடிக்க இயலாது. இந்த எண்ணெய்யினால் மரணம் இல்லை என்றாகும் ஜெனீவா நெறிமுறையின்படி இதன் பயன்பாடு தடுக்கப்பட்டுள்ளது.

*

மேற்கோள்கள்
-----------

1. 1 2  Purevsuren, B; Avid, B; Gerelmaa, T; Davaajav, Ya; Morgan, T.J; Herod, A.A; Kandiyoti, R (May 2004). "The characterisation of tar from the pyrolysis of animal bones". *Fuel* **83** (7–8): 799–805. doi:10.1016/j.fuel.2003.10.011.
2. ↑  UK War Cabinet (22 August 1940). "Note on Method of Dealing with Drinking Water" (PDF). *THE MIDDLE EAST : DIRECTIVE TO THE COMMANDER-IN-CHIEF*. Annex 1. Archived from the original (PDF) on 3 October 2009. பார்க்கப்பட்ட நாள் 20 March 2010.
3. ↑  "War diary of New Zealand Engineers, Western Desert Railway". 26 May 1942. Drew sterilising powder and other assorted poisons to adulterate our drinking water and took some to wells.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Sundasciurus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**போர்னிய மலை அணில்** (*Bornean mountain ground squirrel-சுந்தாசையூரசு எவெரெட்டி*) என்பது சையூரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். பிரித்தானிய காலனித்துவ நிர்வாகியும் விலங்கியல் சேகரிப்பாளருமான ஆல்பிரட் ஹார்ட் எவெரெட்டை நினைவுகூரும் வகையில் இந்த அணிலுக்குப் பெயர் வைக்கப்பட்டுள்ளது.

பரவல்
-----

**போர்னிய மலை அணில்** இந்தோனேசியா மற்றும் மலேசியாவில் காணப்படுகிறது.

மேற்கோள்கள்
-----------

1. ↑  Tizard, R. J. (2016). "*Dremomys everetti*". *IUCN Red List of Threatened Species* **2016**: e.T6820A22255505. doi:10.2305/IUCN.UK.2016-2.RLTS.T6820A22255505.en.. பார்த்த நாள்: 15 December 2023.

| உயிரின வகைப்பாட்டுஇனங்காட்டிகள் |
| --- |
| *Dremomys everetti* | 
* விக்கித்தரவு: Q308784
* விக்கியினங்கள்: Dremomys everetti
* BOLD: 914595
* EoL: 313048
* GBIF: 2437277
* iNaturalist: 46173
* IRMNG: 10238876
* ITIS: 632341
* IUCN: 6820
* MSW: 12400538
* என்.சி.பி.ஐ: 1655513

 |
| *Sundasciurus everetti* | 
* விக்கித்தரவு: Q27735584
* GBIF: 12264263

 |